title: Odluka Vijeća (EU) 2015/954 od 16. lipnja 2015. o izdavanju g. Jeppeu Tranholm-Mikkelsenu ovlaštenja za pristup podacima do stupnja tajnosti TRÈS SECRET UE/EU TOP SECRET

text:
               20.6.2015

               HR

               Službeni list Europske unije

               L 156/19

         ODLUKA VIJEĆA (EU) 2015/954
   od 16. lipnja 2015.
   o izdavanju g. Jeppeu Tranholm-Mikkelsenu ovlaštenja za pristup podacima do stupnja tajnosti TRÈS SECRET UE/EU TOP SECRET
   VIJEĆE EUROPSKE UNIJE,
   uzimajući u obzir Odluku Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (1), a posebno stavak 18. točku (a) njezinog Priloga I.,
   uzimajući u obzir Odluku Vijeća 2013/811/EU od 17. prosinca 2013. o određivanju tijela za imenovanje i tijela ovlaštenog za sklapanje ugovorâ o radu za Glavno tajništvo Vijeća i o stavljanju izvan snage Odluke 2011/444/EU (2),
   uzimajući u obzir Odluku Vijeća (EU) 2015/654 od 21. travnja 2015. o imenovanju glavnog tajnika Vijeća Europske unije na razdoblje od 1. srpnja 2015. do 30. lipnja 2020. (3),
   budući da:

               (1)

               Nadležno dansko nacionalno sigurnosno tijelo dalo je 26. ožujka 2015. pozitivno jamstvo u pogledu pristupa g. Jeppea TRANHOLM-MIKKELSENA podacima do stupnja tajnosti TRÈS SECRET UE/EU TOP SECRET.

               (2)

               S obzirom na njegova zaduženja i potrebe službe, g. Jeppea TRANHOLM-MIKKELSENA potrebno je ovlastiti za pristup podacima do stupnja tajnosti TRÈS SECRET UE/EU TOP SECRET u posjedu Vijeća i Europskog vijeća,

         DONIJELO JE OVU ODLUKU:
   Članak 1.
   1.   G. Jeppeu TRANHOLM-MIKKELSENU izdaje se ovlaštenje za pristup podacima do stupnja tajnosti TRÈS SECRET UE/EU TOP SECRET u posjedu Vijeća i Europskog vijeća za potrebe njegovih zaduženja.
   2.   Ovlaštenje iz stavka 1. na snazi je tijekom trajanja zaduženja za koje je ovo ovlaštenje izdano i ne smije trajati dulje od pet godina od datuma od kojeg ova Odluka počinje proizvoditi učinke.
   Članak 2.
   Ova Odluka počinje proizvoditi učinke od 1. srpnja 2015.
   Članak 3.
   Ova Odluka upućena je g. Jeppeu TRANHOLM-MIKKELSENU.

      Sastavljeno u Luxembourgu 16. lipnja 2015.

            Za Vijeće

            Predsjednik

         J. DŪKLAVS

      (1)  SL L 274, 15.10.2013., str. 1.

      (2)  SL L 355, 31.12.2013., str. 91.

      (3)  SL L 107, 25.4.2015., str. 74.


title: 2002/357/EZ, EZUČ: Odluka Vijeća i Komisije od 26. ožujka 2002. o sklapanju Euro-mediteranskog sporazuma o pridruživanju između Europskih zajednica i njihovih država članica, s jedne strane, te Hašemitske Kraljevine Jordana, s druge strane

text:
               11/Sv. 43

               HR

               Službeni list Europske unije

               3

         32002D0357

               L 129/1

               SLUŽBENI LIST EUROPSKE UNIJE

         ODLUKA VIJEĆA I KOMISIJE
   od 26. ožujka 2002.
   o sklapanju Euro-mediteranskog sporazuma o pridruživanju između Europskih zajednica i njihovih država članica, s jedne strane, te Hašemitske Kraljevine Jordana, s druge strane
   (2002/357/EZ, EZUČ)
   VIJEĆE EUROPSKE UNIJE i
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 238., u vezi s njegovim člankom 228. stavkom 2. drugom rečenicom i njegovim člankom 228. stavkom 3. drugim podstavkom,
   uzimajući u obzir Ugovor o osnivanju Europske zajednice za ugljen i čelik, a posebno njegov članak 95.,
   nakon savjetovanja sa Savjetodavnim odborom te uz jednoglasnu suglasnost Vijeća,
   uzimajući u obzir suglasnost Europskog parlamenta (1),
   budući da:
   trebalo bi odobriti Euro-mediteranski sporazum o pridruživanju između Europskih zajednica i njihovih država članica, s jedne strane, te Hašemitske Kraljevine Jordana, s druge strane, potpisan u Bruxellesu 24. studenoga 1997.,
   ODLUČILI SU:
   Članak 1.
   Ovim se u ime Europske zajednice i Europske zajednice za ugljen i čelik odobrava Euro-mediteranski sporazum o pridruživanju između Europskih zajednica i njihovih država članica, s jedne strane, te Hašemitske Kraljevine Jordana, s druge strane, te njemu priloženi protokoli i izjave priložene Završnom aktu.
   Tekstovi Sporazuma, njemu priloženih protokola i Završnog akta priloženi su ovoj Odluci.
   Članak 2.
   1.   Stajalište Zajednice u Vijeću za pridruživanje i Odboru za pridruživanje utvrđuje Vijeće na prijedlog Komisije, ili ga, prema potrebi, utvrđuje Komisija, ali svako u skladu s odgovarajućim odredbama ugovorâ o osnivanju Europske zajednice i Europske zajednice za ugljen i čelik.
   2.   Predsjednik Vijeća u skladu s člankom 90. Sporazuma predsjedava Vijećem za pridruživanje i predstavlja stajalište Zajednice. Predstavnik predsjednika Vijeća u skladu s člankom 93. Sporazuma, predsjedava Odborom za pridruživanje i predstavlja stajalište Zajednice.
   Članak 3.
   Predsjednik Vijeća u ime Europske zajednice polaže akt o notifikaciji predviđen člankom 106. Sporazuma. Predsjednik Komisije polaže taj akt u ime Europske zajednice za ugljen i čelik.

      Sastavljeno u Bruxellesu 26. ožujka 2002.

            Za Vijeće

            Predsjednik

         A.M. BIRULÉS Y BERTRÁN

            Za Komisiju

            Predsjednik

         R. PRODI

      (1)  SL C 226, 20.7.1998., str. 26.


title: Odluka Europskog parlamenta (EU) 2015/1673 od 29. travnja 2015. o razrješnici za izvršenje proračuna Europskog nadzornog tijela za vrijednosne papire i tržišta kapitala za financijsku godinu 2013.

text:
               30.9.2015

               HR

               Službeni list Europske unije

               L 255/298

      ODLUKA EUROPSKOG PARLAMENTA (EU) 2015/1673
      od 29. travnja 2015.
      o razrješnici za izvršenje proračuna Europskog nadzornog tijela za vrijednosne papire i tržišta kapitala za financijsku godinu 2013.
      EUROPSKI PARLAMENT,

                  —

                  uzimajući u obzir konačne godišnju računovodstvenu dokumentaciju Europskog nadzornog tijela za vrijednosne papire i tržišta kapitala za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europskog nadzornog tijela za vrijednosne papire i tržišta kapitala za financijsku godinu 2013. zajedno s odgovorima Nadzornog tijela (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti predmetnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Nadzorno tijelo za izvršenje proračuna za financijsku godinu 2013. (05304/2015 – C8-0054/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

                  —

                  uzimajući u obzir Uredbu (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (5), a posebno njezin članak 64.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7), a posebno njezin članak 108.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za ekonomsku i monetarnu politiku (A8-0087/2015),

         1.

            daje razrješnicu izvršnom direktoru Europskog nadzornog tijela za vrijednosne papire i tržišta kapitala za izvršenje proračuna Nadzornog tijela za financijsku godinu 2013.

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europskog nadzornog tijela za vrijednosne papire i tržišta kapitala, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 442, 10.12.2014., str. 247.

         (2)  Vidjeti bilješku 1.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 331, 15.12.2010., str. 84.

         (6)  SL L 357, 31.12.2002., str. 72.

         (7)  SL L 328, 7.12.2013., str. 42.


title: 2005/684/EZ, Euratom: Odluka Europskog parlamenta od 28. rujna 2005. o donošenju Statuta članova Europskog parlamenta

text:
               01/Sv. 16

               HR

               Službeni list Europske unije

               181

         32005Q0684

               L 262/1

               SLUŽBENI LIST EUROPSKE UNIJE

         ODLUKA EUROPSKOG PARLAMENTA
   od 28. rujna 2005.
   o donošenju Statuta članova Europskog parlamenta
   (2005/684/EZ, Euratom)
   EUROPSKI PARLAMENT,
   uzimajući u obzir Ugovor o osnivanju Europske zajednice, a posebno njegov članak 190. stavak 5.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 108. stavak 4.,
   uzimajući u obzir mišljenje Komisije (1),
   uz odobrenje Vijeća (2),
   budući da:

               (1)

               Parlament se sastoji od „predstavnika naroda država okupljenih u Zajednici”. Ti predstavnici su, kao što je i potvrđeno u članku 109. stavku 1.Ugovora o EZ-u, „predstavnici naroda država okupljenih u Zajednici”. Isti izraz koristi se u članku 190. stavku 2. Ugovora o EZ-u (broj predstavnika izabranih u svakoj državi članici) te u članku 190. stavku 3. Ugovora o EZ-u (predstavnici se biraju za mandat od pet godina). Ove odredbe, prema kojima su članovi predstavnici naroda, opravdavaju uporabu pojma „član” u Statutu.

               (2)

               U skladu s člankom 199. stavkom 1. Ugovora o EZ-u te u skladu s ovim Statutom, Parlament ima pravo uređivati svoj rad poslovnikom.

               (3)

               Članak 1. Statuta preuzima pojam „član” te pojašnjava da Statut ne uređuje prava i obveze članova, već obuhvaća pravila i opće uvjete za obnašanje mandata.

               (4)

               Slobodu i neovisnost članova, koje su ugrađene u članak 2. a koje se ne navode ni u jednoj odredbi primarnog prava, trebalo bi zaštiti Statutom. Radnje koje članovi poduzmu radi odustanka od mandata u određenom trenutku ili njihove izjave namjere da na neodređeni dan odustanu od mandata, koje političke stranke mogu poduzimati po vlastitom nahođenju, smatraju se nespojivima sa slobodom i neovisnošću članova te stoga ne bi smjele biti pravno obvezujuće.

               (5)

               Članak 3. stavak 1. u cijelosti ponavlja odredbe članka 6. stavka 1. Akta o izboru članova Europskog parlamenta neposrednim općim izborima od 20. rujna 1976.

               (6)

               Pravo inicijative iz članka 5. ključno je pravo svakog člana. Poslovnikom Parlamenta to se pravo ne smije obezvrijediti.

               (7)

               Pravo uvida u spise, kako je predviđeno u članku 6., koje je već zajamčeno Poslovnikom Parlamenta, osnovni je aspekt obnašanja mandata člana te bi stoga trebalo biti uređeno Statutom.

               (8)

               Smisao članka 7. jest i dalje osiguravati jezičnu raznolikost, unatoč protivnim izjavama. Trebalo bi spriječiti svaku diskriminaciju bilo kojeg službenog jezika. Ovo načelo trebalo bi se primjenjivati nakon svakog proširenja Europske unije.

               (9)

               Na temelju članaka 9. i 10., članovi primaju naknadu za obnašanje svojih dužnosti. U vezi s iznosom naknade, skupina stručnjaka koju je imenovao Parlament dostavila je studiju u svibnju 2000. godine, prema kojoj se naknada od 38,5 % osnovne plaće suca Suda EZ-a smatra opravdanom.

               (10)

               S obzirom na to da se naknada i prijelazna naknada, kao i starosna mirovina, invalidska mirovina i mirovina za nadživjele osobe isplaćuju iz općeg proračuna Europske unije, primjereno je da ih se oporezuje u korist Zajednica.

               (11)

               Zbog posebnog položaja članova, posebno činjenice da nemaju nikakvu obvezu boraviti u bilo kojem mjestu rada Parlamenta, te imajući u vidu njihove posebne povezanosti s državom u kojoj su izabrani, primjereno je odrediti mogućnost da države članice na naknadu i prijelaznu naknadu, kao i na starosnu mirovinu, invalidsku mirovinu i mirovinu za nadživjele osobe primijene nacionalne porezne propise.

               (12)

               Članak 9. stavak 3. potreban je zbog toga što stranke često očekuju da povlastice iz članka 9. stavaka 1. i 2. budu djelomično upotrijebljene za njihove ciljeve. Ova vrsta financiranja stranaka trebala bi biti zabranjena.

               (13)

               Prijelazna naknada iz članka 9. stavka 2. i članka 13. služi da bi se premostilo razdoblje između kraja mandata člana i njegovog preuzimanja nove funkcije. Kad bivši član preuzme drugi mandat ili javnu funkciju, njezina svrha više nije relevantna.

               (14)

               S obzirom na kretanja u vezi sa starosnim mirovinama u državama članicama, čini se primjerenim da bivši članovi imaju pravo na starosnu mirovinu od svojeg 63. rođendana. Člankom 14. ne utječe se na pravo država članica da visinu starosne mirovine utvrde u skladu s nacionalnim pravom.

               (15)

               Odredbe u vezi s mirovinama za nadživjele osobe u suštini su usklađene s važećim zakonodavstvom u Europskoj zajednici. Pravo nadživjelog bračnog druga koji je ponovno sklopio brak temelji se na modernoj ideji da se ono odnosi na osobnu korist te da nema svrhu pukog „zbrinjavanja”. Takvo pravo nije isključeno čak ni kada je bračni drug „zbrinut” vlastitim prihodima ili osobnim bogatstvom.

               (16)

               Članak 18. potreban je jer će, kada Statut stupi na snagu, države članice prestati nadoknađivati troškove koje članovi imaju zbog bolesti ili s osnova plaćanja dijela doprinosa zdravstvenog osiguranja. Ove povlastice često su zadržane nakon prestanka mandata člana.

               (17)

               Odredbe koje se odnose na naknadu troškova moraju biti u skladu s načelima koja je utvrdio Sud Europskih zajednica u presudi „Lord Bruce” (3). Parlament je prema tome ovlašten izvršiti takvu nadoknadu troškova kao paušalni iznos, u slučajevima u kojima je to primjereno, da bi se umanjili administrativni troškovi i tereti svojstveni sustavu poput provjeravanja svake pojedinačne stavke troškova. Ovo stoga predstavlja dobro upravljanje.

               (18)

               Predsjedništvo Parlamenta 28. svibnja 2003. donijelo je novi skup pravila kojima se uređuje plaćanje troškova i naknada članovima na temelju stvarno nastalih troškova, koja bi trebala stupiti na snagu istodobno kad i ovaj Statut.

               (19)

               Države članice trebale bi osigurati očuvanje propisa u skladu s kojima članovi Europskog parlamenta, kada obnašaju svoj mandat u svojoj državi, imaju jednak položaj kao i članovi nacionalnih parlamenata. Ovaj problem nije moguće riješiti na europskoj razini s obzirom na to da u državama članicama postoje brojni, vrlo neujednačeni propisi. Bez takvih propisa, obnašanje mandata člana Europskog parlamenta u državi članici u kojoj je član izabran bilo bi znatno otežano, ako ne i nemoguće. Učinkovito obnašanje mandata ujedno je u interesu država članica.

               (20)

               Članak 25. stavak 1. potreban je zbog vrlo nejednakih nacionalnih propisa koji su se do sada primjenjivali na članove, koji onemogućavaju rješavanje na europskoj razini svih problema povezanih s prijelazom sa starog na novi europski sustav. Davanje članovima mogućnosti izbora onemogućit će umanjivanje prava članova ili uzrokovanje financijskih gubitaka kao posljedicu prijelaza. Sadržaj članka 25. stavka 2. jest posljedica odluke na temelju članka 25. stavka 1.

               (21)

               Različitost nacionalnih prilika uzima se u obzir u članku 29. na temelju kojeg je državama članicama kao prijelazna mjera dopušteno donošenje propisa različitih od odredaba ovog Statuta. Takva različitost ujedno opravdava mogućnost prema kojoj države članice mogu zadržati paritet primitaka od rada između članova Europskog parlamenta i članova nacionalnih parlamenata,

         ODLUČUJE:
   GLAVA I.

      PRAVILA I OPĆI UVJETI KOJIMA SE UREĐUJE OBNAŠANJE DUŽNOSTI ČLANOVA EUROPSKOG PARLAMENTA

   Članak 1.
   Ovim se Statutom utvrđuju pravila i opći uvjeti za obnašanje dužnosti člana Europskog parlamenta.
   Članak 2.
   1.   Članovi su slobodni i neovisni.
   2.   Sporazumi koji se odnose na ostavku člana prije ili na kraju parlamentarnog saziva ništavi su.
   Članak 3.
   1.   Članovi glasuju pojedinačno i osobno. Ne smiju biti vezani nikakvim uputama i ne smiju imati obvezujući mandat.
   2.   Sporazumi koji se odnose na način na koji se mandat treba obnašati, ništavi su.
   Članak 4.
   Dokumenti i elektronički zapisi koje je član primio, sastavio ili poslao ne smatraju se dokumentima Parlamenta, osim ako su podneseni u skladu s Poslovnikom.
   Članak 5.
   1.   Svaki član u kontekstu prava Parlamenta na inicijativu ima pravo podnositi prijedloge akata Zajednice.
   2.   Parlament u svojem Poslovniku propisuje uvjete za ostvarivanje ovog prava.
   Članak 6.
   1.   Članovi imaju pravo pregleda svih spisa Parlamenta.
   2.   Stavak 1. ne odnosi se na osobne spise ili račune.
   3.   Stavak 1. primjenjuje se ne dovodeći u pitanje akte Europske unije i sporazume institucija koji se odnose na pristup dokumentima.
   4.   Parlament propisuje uvjete za ostvarivanje ovog prava.
   Članak 7.
   1.   Dokumenti Parlamenta prevode se na sve službene jezike.
   2.   Govori se simultano usmeno prevode na sve druge službene jezike.
   3.   Parlament propisuje uvjete za provedbu ovog članka.
   Članak 8.
   1.   Članovi se mogu organizirati u političke grupe.
   2.   Parlament u svojem Poslovniku propisuje uvjete za ostvarivanje ovog prava.
   Članak 9.
   1.   Članovi radi očuvanja svoje neovisnosti imaju pravo na primjerenu naknadu.
   2.   Na kraju svojeg mandata imaju pravo na prijelaznu naknadu i mirovinu.
   3.   Sporazumi o uporabi naknade, prijelazne naknade za kraj službe te mirovine u druge svrhe osim privatnih ništavi su.
   4.   Nadživjeli uzdržavanici članova imaju pravo na mirovinu za nadživjele osobe.
   Članak 10.
   Iznos naknade iznosi 38,5 % osnovne plaće suca Suda Europskih zajednica.
   Članak 11.
   Naknada koju član prima za obnašanje mandata u drugom parlamentu prebija se s naknadom.
   Članak 12.
   1.   Naknada iz članka 9. ovog Statuta oporezuje se u korist Zajednica pod jednakim uvjetima kao što su oni propisani na temelju članka 13. Protokola o povlasticama i imunitetima Europskih zajednica za dužnosnike i ostale službenike Europskih zajednica.
   2.   Odbici za poslovne i osobne troškove kao i one obiteljske i društvene prirode, predviđeni u članku 3. stavcima od 2. do 4. Uredbe (EEZ, Euratom, EZUČ) br. 260/68 Vijeća od 29. veljače 1968. o utvrđivanju uvjeta i postupka za primjenu poreza u korist Europskih zajednica (4), ne primjenjuju se.
   3.   Stavak 1. ovog članka ne dovodi u pitanje ovlast država članica da na naknade primjenjuju nacionalne porezne odredbe, pod uvjetom izbjegavanja dvostrukog oporezivanja.
   4.   Države članice imaju pravo uzeti u obzir naknadu prilikom određivanja porezne stope za druge prihode.
   5.   Ovaj se članak također primjenjuje na prijelaznu naknadu, kao i na starosnu mirovinu, invalidsku mirovinu i mirovinu za nadživjele osobe, koje se isplaćuju na temelju članaka 13., 14., 15. i 17.
   6.   Povlastice iz članaka 18., 19. i 20. ovog Statuta te doprinosi mirovinskom fondu u skladu s člankom 27. ovog Statuta ne oporezuju se.
   Članak 13.
   1.   Članovi na kraju mandata imaju pravo na prijelaznu naknadu u visini naknade iz članka 10. ovog Statuta.
   2.   Ovo pravo važi u razdoblju od jednog mjeseca za svaku godinu mandata, ali ne kraće od šest mjeseci ni duže od 24 mjeseca.
   3.   U slučaju da član preuzme mandat u drugom parlamentu ili preuzme javnu funkciju, prijelazna naknada isplaćuje se dok ne započne mandat ili dok javna funkcija ne bude preuzeta.
   4.   U slučaju smrti, prijelazna naknada posljednji se put isplaćuje u mjesecu u kojem je bivši član preminuo.
   Članak 14.
   1.   Bivši članovi imaju pravo na starosnu mirovinu od 63. godine života.
   2.   Ova mirovina iznosi za svaku punu godinu mandata 3,5 % naknade u skladu s člankom 10. ovog Statuta i njezinu jednu dvanaestinu za svaki daljnji puni mjesec, ali ne više od ukupno 70 %.
   3.   Pravo na starosnu mirovinu postoji neovisno o bilo kojoj drugoj mirovini.
   4.   Članak 11. ovog Statuta primjenjuje se na odgovarajući način.
   Članak 15.
   1.   Članovi koji postanu nesposobni za vrijeme trajanja mandata imaju pravo na mirovinu.
   2.   Članak 14. stavak 2. ovog Statuta primjenjuje se na odgovarajući način. Međutim, visina mirovine iznosi najmanje 35 % naknade na temelju članka 10. ovog Statuta.
   3.   Ovo pravo stupa na snagu kad dotični član odstupi.
   4.   Parlament propisuje uvjete za ostvarivanje ovog prava.
   5.   Članak 11. ovog Statuta primjenjuje se na odgovarajući način.
   Članak 16.
   Ako bivši član istodobno ima pravo na isplatu prijelazne naknade u skladu s člankom 13. ovog Statuta i mirovine u skladu s člankom 14. ili člankom 15., on odabire koje se rješenje primjenjuje.
   Članak 17.
   1.   Bračni drug i uzdržavana djeca imaju pravo na mirovinu za nadživjele osobe u slučaju smrti člana ili bivšeg člana koji je u vrijeme svoje smrti imao pravo ili bi u budućnosti imao pravo na mirovinu prema članku 14. ili članku 15. ovog Statuta.
   2.   Ukupni iznos mirovine ne prelazi iznos mirovine na koju bi član imao pravo na kraju parlamentarnog saziva ili na koju je bivši član imao pravo ili bi imao pravo.
   3.   Nadživjeli bračni drug prima 60 % iznosa iz stavka 2., ali u svakom slučaju najmanje 30 % naknade na temelju članka 10. ovog Statuta. Novi brak ne utječe na navedeno pravo. Ovo pravo prestaje ako posebne okolnosti pojedinog slučaja upućuju na postojanje osnovane sumnje da je brak sklopljen jedino s ciljem osiguravanja mirovine.
   4.   Uzdržavano dijete prima 20 % iznosa iz stavka 2.
   5.   Ako to bude potrebno, najveći iznos mirovine koji se ima isplatiti dijeli se između bračnog druga i djece u omjeru postotaka iz stavaka 3. i 4. ovog članka.
   6.   Mirovina se isplaćuje od prvog dana u mjesecu koji slijedi datum smrti.
   7.   Ako bračni drug umre, ovo pravo prestaje na kraju mjeseca u kojem je smrt nastupila.
   8.   Pravo djeteta prestaje na kraju mjeseca u kojem je ono navršilo 21 godinu. Ovo pravo međutim i dalje postoji za vrijeme trajanja obrazovanja ili stručnog osposobljavanja, ali prestaje najkasnije na kraju mjeseca u kojem je dijete navršilo 25 godina. Pravo i dalje postoji ako dijete nije u stanju samo sebe uzdržavati zbog bolesti ili nesposobnosti.
   9.   Partneri u zajednicama priznatim u državama članicama izjednačeni su s bračnim drugovima.
   10.   Parlament propisuje uvjete za ostvarivanje ovog prava.
   Članak 18.
   1.   Članovi i bivši članovi kojima se isplaćuje mirovina te osobe koje imaju pravo na mirovinu za nadživjele osobe imaju pravo na naknadu dvije trećine troškova koji su posljedica bolesti, trudnoće ili rođenja djeteta.
   2.   Parlament propisuje uvjete za ostvarivanje ovog prava.
   Članak 19.
   1.   Članovi imaju pravo na osiguranje radi pokrivanja rizika povezanih s obnašanjem mandata.
   2.   Parlament propisuje uvjete za ostvarivanje ovog prava. Članovi plaćaju jednu trećinu nastalih premija osiguranja.
   Članak 20.
   1.   Članovi imaju pravo na naknadu troškova povezanih s obnašanjem mandata.
   2.   Parlament nadoknađuje stvarne troškove koje su članovi imali putujući do i od mjesta rada te troškove povezane s drugim službenim putovanjima.
   3.   Ostali troškovi koje su članovi imali u obnašanju mandata mogu biti nadoknađeni u paušalnom iznosu.
   4.   Parlament propisuje uvjete za ostvarivanje ovog prava.
   5.   Članak 9. stavak 3. ovog Statuta primjenjuje se na odgovarajući način.
   Članak 21.
   1.   Članovi imaju pravo na pomoć vlastitog osoblja koje mogu slobodno izabrati.
   2.   Parlament snosi stvarne troškove koje su članovi imali kod zapošljavanja takvog osoblja.
   3.   Parlament propisuje uvjete za ostvarivanje ovog prava.
   Članak 22.
   1.   Članovi imaju pravo na uporabu uredske opreme, telekomunikacijskih uređaja i službenih vozila.
   2.   Parlament propisuje uvjete za ostvarivanje ovog prava.
   Članak 23.
   1.   Sva plaćanja izvršavaju se iz proračuna Europske unije.
   2.   Dospjela plaćanja prema člancima 10., 13., 14., 15. i 17. ovog Statuta izvršavaju se mjesečno u eurima ili, prema izboru člana, u valuti države članice u kojoj ima boravište. Parlament propisuje uvjete pod kojima se plaćanja izvršavaju.
   Članak 24.
   Odluke koje se odnose na provedbu ovog Statuta stupaju na snagu u trenutku objavljivanja u Službenom listu Europske unije.
   GLAVA II.

      PRIJELAZNE ODREDBE

   Članak 25.
   1.   Članovi koji su prije stupanja na snagu ovog Statuta bili u Parlamentu te su bili ponovno izabrani mogu se odlučiti za nacionalni sustav koji se odnosi na naknadu, prijelaznu naknadu i mirovinu za vrijeme cjelokupnog trajanja mandata u Europskom parlamentu.
   2.   Ova plaćanja izvršavaju se iz proračuna države članice.
   Članak 26.
   1.   Članovi koji na temelju članka 25. stavka 1. ovog Statuta žele zadržati pravo prema dosadašnjem nacionalnom sustavu, o toj odluci pisanim putem obavješćuju predsjednika Parlamenta u roku od 30 dana od dana stupanja na snagu ovog Statuta.
   2.   Ova je odluka konačna i neopoziva.
   3.   Ako takva obavijest ne bude izvršena u roku, primjenjuju se odredbe ovog Statuta.
   Članak 27.
   1.   Dobrovoljni mirovinski fond koji je osnovao Parlament postoji i nakon stupanja na snagu ovog Statuta za članove ili bivše članove koji su već stekli prava ili buduća prava u tom fondu.
   2.   Stečena prava i buduća prava čuvaju se u cijelosti. Parlament može propisati kriterije i uvjete koji uređuju stjecanje novih prava.
   3.   Članovi koji primaju naknadu prema članku 10. ovog Statuta ne mogu steći nikakva nova ili buduća prava u dobrovoljnom mirovinskom fondu.
   4.   Fond nije dostupan članovima koji su prvi put izabrani u Parlament nakon početka primjene ovog Statuta.
   5.   Članak 9. stavak 3. i članak 14. stavak 3. ovog Statuta primjenjuju se na odgovarajući način.
   Članak 28.
   1.   Svako pravo na mirovinu koju je član stekao u skladu s nacionalnim rješenjima u vrijeme primjene ovog Statuta u cijelosti se zadržava.
   2.   Ako duljina trajanja mandata u Europskom parlamentu ili nacionalnom parlamentu nije dovoljna da bi u skladu s nacionalnim rješenjima osigurala pravo na mirovinu, predmetno razdoblje uzima se u obzir kod izračuna mirovine na temelju ovog Statuta. Parlament može sklopiti sporazume s nadležnim tijelima država članica o prijenosu stečenih prava.
   Članak 29.
   1.   Svaka država članica može, za članove koji su u njoj izabrani, donijeti pravila različita od odredaba ovog Statuta u vezi s naknadom, prijelaznom naknadom i mirovinama za prijelazno razdoblje koje ne smije biti duže od trajanja dva parlamentarna saziva.
   2.   Tim se pravilima članovi Europskog parlamenta stavljaju u barem jednak položaj sa članovima dotičnih nacionalnih parlamenata.
   3.   Sva plaćanja izvršavaju se iz proračuna dotične države članice.
   4.   Takva pravila ne dovode u pitanje prava člana na temelju članaka od 18. do 22. ovog Statuta.
   GLAVA III.

      ZAVRŠNA ODREDBA

   Članak 30.
   Ovaj Statut stupa na snagu prvog dana parlamentarnog saziva Europskog parlamenta koji započinje 2009.

      Sastavljeno u Strasbourgu 28. rujna 2005.

            Za Europski parlament

            Predsjednik

         J. BORRELL FONTELLES

      (1)  Mišljenje Komisije od 3.lipnja 2003., potvrđeno od strane potpredsjednice Wallström u tijeku dnevne sjednice Europskog parlamenta 22.lipnja 2005.

      (2)  Pismo Vijeća od 19.srpnja 2005.

      (3)  Presuda Suda od 15.rujna 1981., predmet 208/80, Rt. Hon. Lord Bruce of Donington/Eric Gordon Aspden [1981] ECR 2205.

      (4)  SL L 56, 4.3.1968., str. 8. Uredba kako je zadnje izmijenjena Uredbom (EZ, Euratom) br. 723/2004 (SL L 124., 27.4.2004., str. 1.).


title: Odluka Komisije (EU) 2015/2056 оd 13. studenoga 2015. o izmjeni odluka 2009/300/EZ, 2009/563/EZ, 2009/894/EZ, 2011/330/EU i 2011/337/EU radi produljenja važenja ekoloških mjerila za dodjelu znaka za okoliš EU-a za određene proizvode (priopćeno pod brojem dokumenta C(2015) 7781) (Tekst značajan za EGP)

text:
               17.11.2015

               HR

               Službeni list Europske unije

               L 300/41

         ODLUKA KOMISIJE (EU) 2015/2056
   оd 13. studenoga 2015.
   o izmjeni odluka 2009/300/EZ, 2009/563/EZ, 2009/894/EZ, 2011/330/EU i 2011/337/EU radi produljenja važenja ekoloških mjerila za dodjelu znaka za okoliš EU-a za određene proizvode

         (priopćeno pod brojem dokumenta C(2015) 7781)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 3. točku (c),
   nakon savjetovanja s Odborom Europske unije za znak za okoliš,
   budući da:

               (1)

               Odluka Komisije 2009/300/EZ (2) prestaje važiti 31. prosinca 2015.

               (2)

               Odluka Komisije 2009/563/EZ (3) prestaje važiti 31. prosinca 2015.

               (3)

               Odluka Komisije 2009/894/EZ (4) prestaje važiti 31. prosinca 2015.

               (4)

               Odluka Komisije 2011/330/EU (5) prestaje važiti 31. prosinca 2015.

               (5)

               Odluka Komisije 2011/337/EU (6) prestaje važiti 31. prosinca 2015.

               (6)

               Napravljena je procjena kako bi se potvrdila relevantnost i prikladnost trenutačnih ekoloških mjerila i s njima povezanih zahtjeva u pogledu procjene i provjere koji su utvrđeni Odlukama 2009/300/EZ, 2009/563/EZ, 2009/894/EZ, 2011/330/EU i 2011/337/EU. Budući da su trenutačna ekološka mjerila i s njima povezani zahtjevi u pogledu procjene i provjere koji su utvrđeni u tim odlukama još uvijek u postupku revizije, primjereno je produljiti razdoblja važenja tih ekoloških mjerila i s njima povezanih zahtjeva u pogledu procjene i provjere do 31. prosinca 2016.

               (7)

               Odluke 2009/300/EZ, 2009/563/EZ, 2009/894/EZ, 2011/330/EU i 2011/337/EU trebalo bi stoga na odgovarajući način izmijeniti.

               (8)

               Mjere predviđene ovom Odlukom u skladu su s mišljenjem Odbora osnovanog na temelju članka 16. Uredbe (EZ) br. 66/2010,

         DONIJELA JE OVU ODLUKU:
   Članak 1.
   Članak 3. Odluke 2009/300/EZ zamjenjuje se sljedećim:

      „Članak 3.
      Ekološka mjerila za skupinu proizvoda ‚televizori’ i s njima povezani zahtjevi u pogledu procjene i provjere vrijede do 31. prosinca 2016.”

   Članak 2.
   Članak 3. Odluke 2009/563/EZ zamjenjuje se sljedećim:

      „Članak 3.
      Ekološka mjerila za skupinu proizvoda ‚obuća’ i s njima povezani zahtjevi u pogledu procjene i provjere vrijede do 31. prosinca 2016.”

   Članak 3.
   Članak 3. Odluke 2009/894/EZ zamjenjuje se sljedećim:

      „Članak 3.
      Ekološka mjerila za skupinu proizvoda ‚drveni namještaj’ i s njima povezani zahtjevi u pogledu procjene i provjere vrijede do 31. prosinca 2016.”

   Članak 4.
   Članak 3. Odluke 2011/330/EU zamjenjuje se sljedećim:

      „Članak 3.
      Ekološka mjerila za skupinu proizvoda ‚prijenosna računala’ i s njima povezani zahtjevi u pogledu procjene i provjere vrijede do 31. prosinca 2016.”

   Članak 5.
   Članak 4. Odluke 2011/337/EU zamjenjuje se sljedećim:

      „Članak 4.
      Ekološka mjerila za skupinu proizvoda ‚osobna računala’ i s njima povezani zahtjevi u pogledu procjene i provjere vrijede do 31. prosinca 2016.”

   Članak 6.
   Ova je Odluka upućena državama članicama.

      Sastavljeno u Bruxellesu 13. studenoga 2015.

            Za Komisiju

         Karmenu VELLA

            Član Komisije

      (1)  SL L 27, 30.1.2010., str. 1.

      (2)  Odluka Komisije 2009/300/EZ od 12. ožujka 2009. o utvrđivanju ekoloških mjerila za dodjelu znaka zaštite okoliša Zajednice za televizore (SL L 82, 28.3.2009., str. 3.).

      (3)  Odluka Komisije 2009/563/EZ od 9. srpnja 2009. o utvrđivanju ekoloških mjerila za dodjelu znaka za okoliš Zajednice za obuću (SL L 196, 28.7.2009., str. 27.).

      (4)  Odluka Komisije 2009/894/EZ od 30. studenoga 2009. o utvrđivanju ekoloških kriterija za dodjelu znaka za okoliš Zajednice za drveni namještaj (SL L 320, 5.12.2009., str. 23.).

      (5)  Odluka Komisije 2011/330/EU od 6. lipnja 2011. o utvrđivanju ekoloških mjerila za dodjelu znaka zaštite okoliša EU-a za prijenosna računala (SL L 148, 7.6.2011., str. 5.).

      (6)  Odluka Komisije 2011/337/EU od 9. lipnja 2011. o utvrđivanju ekoloških mjerila za dodjelu znaka zaštite okoliša EU-a za osobna računala (SL L 151, 10.6.2011., str. 5.).


title: Odluka Vijeća (ZVSP) 2016/37 od 16. siječnja 2016. o datumu početka primjene Odluke (ZVSP) 2015/1863 o izmjeni Odluke 2010/413/ZVSP o mjerama ograničavanja protiv Irana

text:
               16.1.2016

               HR

               Službeni list Europske unije

               LI 11/1

         ODLUKA VIJEĆA (ZVSP) 2016/37
   od 16. siječnja 2016.
   o datumu početka primjene Odluke (ZVSP) 2015/1863 o izmjeni Odluke 2010/413/ZVSP o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 26. srpnja 2010. donijelo Odluku 2010/413/ZVSP (1) o mjerama ograničavanja protiv Irana.

               (2)

               Kina, Francuska, Njemačka, Ruska Federacija, Ujedinjena Kraljevina i Sjedinjene Američke Države, uz potporu Visokog predstavnika Unije za vanjske poslove i sigurnosnu politiku, postigle su 14. srpnja 2015. dogovor o dugoročnom sveobuhvatnom rješenju iranskog nuklearnog pitanja. Uspješna provedba Zajedničkog sveobuhvatnog akcijskog plana (ZSAP) osigurat će isključivo mirnodopsku narav iranskog nuklearnog programa i omogućiti sveobuhvatno ukidanje svih sankcija u vezi s nuklearnim pitanjem.

               (3)

               Vijeće sigurnosti Ujedinjenih naroda donijelo je 20. srpnja 2015. Rezoluciju (RVSUN) 2231 (2015) o potpori ZSAP-u, odlučno pozivajući na njegovu potpunu provedbu u skladu s rasporedom utvrđenim u ZSAP-u i omogućujući poduzimanje djelovanja u skladu sa ZSAP-om.

               (4)

               RVSUN-om 2231 (2015) predviđa se da, nakon što IAEA potvrdi provedbu obveza Irana u vezi s nuklearnim pitanjem kako je navedeno u ZSAP-u, treba ukinuti odredbe RVSUN-a 1696 (2006), 1737 (2006), 1747 (2007), 1803 (2008), 1835 (2008), 1929 (2010) i 2224 (2015).

               (5)

               RVSUN-om 2231 (2015) nadalje se predviđa da države trebaju djelovati u skladu s odgovarajućim odredbama koje se nalaze u izjavi Kine, Francuske, Njemačke, Ruske Federacije, Ujedinjene Kraljevine, Sjedinjenih Američkih Država i Europske unije od 14. srpnja 2015., priloženoj kao Prilog B RVSUN-u 2231 (2015), čiji je cilj promicanje transparentnosti i stvaranje ozračja pogodnog za potpunu provedbu ZSAP-a.

               (6)

               Odlukom (ZVSP) 2015/1863 (2) Vijeće je 18. listopada 2015. odlučilo obustaviti provedbu svih gospodarskih i financijskih sankcija Unije u vezi s nuklearnim pitanjem uzimajući u obzir RVSUN 2231 (2015) i Prilog B RVSUN-u 2231 (2015), istodobno s provedbom dogovorenih mjera u vezi s nuklearnim pitanjem od strane Irana koju je potvrdila IAEA.

               (7)

               Odlukom (ZVSP) 2015/1863 države članice također su odlučile uvesti, nakon što IAEA potvrdi provedbu obveza Irana u vezi s nuklearnim pitanjem, sustav odobrenja za preispitivanje i odlučivanje o prijenosima u Iran ili o aktivnostima s Iranom u vezi s nuklearnim pitanjem koji nisu obuhvaćeni RVSUN-om 2231 (2015), u potpunoj usklađenosti sa ZSAP-om.

               (8)

               U skladu s člankom 2. drugim stavkom Odluke (ZVSP) 2015/1863 ta Odluka primjenjuje se od datuma kada Vijeće primi na znanje da je glavni direktor IAEA-e podnio izvješće Vijeću guvernera IAEA-e i Vijeću sigurnosti Ujedinjenih naroda kojim se potvrđuje da je Iran poduzeo mjere utvrđene u stavcima od 15.1. do 15.11. Priloga V. ZSAP-u.

               (9)

               Vijeće prima na znanje da je 16. siječnja 2016. glavni direktor IAEA-e podnio izvješće Vijeću guvernera IAEA-e i Vijeću sigurnosti Ujedinjenih naroda kojim se potvrđuje da je Iran poduzeo mjere utvrđene u stavcima od 15.1. do 15.11. Priloga V. ZSAP-u,

         DONIJELO JE OVU ODLUKU:
   Članak 1.
   Odluka (ZVSP) 2015/1863 primjenjuje se od 16. siječnja 2016.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 16. siječnja 2016.

            Za Vijeće

            Predsjednik

         A.G. KOENDERS

      (1)  Odluka Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP (SL L 195, 27.7.2010., str. 39.).

      (2)  Odluka Vijeća (ZVSP) 2015/1863 od 18. listopada 2015. o izmjeni Odluke 2010/413/ZVSP o mjerama ograničavanja protiv Irana (SL L 274, 18.10.2015., str. 174.).


title: 2010/763/EU: Odluka Vijeća od 6. prosinca 2010. o sklapanju Sporazuma o partnerstvu u ribarstvu između Europske zajednice i Salomonovih Otoka

text:
               04/Sv. 006

               HR

               Službeni list Europske unije

               191

         32010D0763

               L 324/48

               SLUŽBENI LIST EUROPSKE UNIJE

               06.12.2010.

      ODLUKA VIJEĆA

   od 6. prosinca 2010.
   o sklapanju Sporazuma o partnerstvu u ribarstvu između Europske zajednice i Salomonovih Otoka
   (2010/763/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 2. u vezi s člankom 218. stavkom 6. točkom (a),
   uzimajući u obzir prijedlog Komisije,
   uzimajući u obzir suglasnost Europskog parlamenta,
   budući da:

               (1)

               Na temelju Odluke Vijeća od 22. rujna 2009. kojom se ovlašćuje Komisiju za otvaranje pregovora u ime Zajednice radi sklapanja Sporazuma o partnerstvu u ribarstvu sa Salomonovim Otocima, Zajednica je pregovarala sa Salomonovim Otocima o Sporazumu o partnerstvu u ribarstvu, koji plovilima EU pruža ribolovne mogućnosti u vodama nad kojima Salomonovi Otoci imaju suverenitet ili nadležnost u pogledu ribarstva.

               (2)

               Kao rezultat tih pregovora, novi je Sporazum o partnerstvu u ribarstvu parafiran 26. rujna 2009.

               (3)

               Odlukom Vijeća br. 2010/397/EU od 3. lipnja 2010. (1), Sporazum o partnerstvu u ribarstvu između Europske unije i Salomonovih otoka je potpisan i privremeno se primjenjuje od 9. listopada 2009.

               (4)

               Sporazum bi trebalo sklopiti,

         DONIJELO JE OVU UREDBU:
   Članak 1.
   Sporazum o partnerstvu u ribarstvu između Europske unije i Salomonovih Otoka ovime se odobrava (2).
   Članak 2.
   Predsjednik Vijeća ovlašten je imenovati osobu(e) opunomoćenu(e) za podnošenje, u ime Unije, obavijesti iz članka 18. Sporazuma, kako bi izrazili suglasnost Unije da je Sporazum obvezuje (3).
   Članak 3.
   Ova Odluka stupa na snagu danom donošenja.

      Sastavljeno u Bruxellesu 6. prosinca 2010.

            Za Vijeće

            Predsjednica

         J. MILQUET

      (1)  SL L 190, 22.7.2010., str. 1.

      (2)  Tekst Sporazuma objavljen je u SL L 190, 22.7.2010., str. 3., zajedno s odlukom o potpisivanju.

      (3)  Glavno tajništvo Vijeća objaviti će dan stupanja na snagu Sporazuma u Službenom listu Europske unije.


title: 2009/943/EZ: Odluka Vijeća od 30. studenoga 2009. o izmjeni Odluke 2006/326/EZ kako bi se predvidio postupak za provedbu članka 5. stavka 2. Sporazuma između Europske zajednice i Kraljevine Danske o dostavi sudskih i izvansudskih pismena u građanskim ili trgovačkim stvarima

text:
               19/Sv. 13

               HR

               Službeni list Europske unije

               156

         32009D0943

               L 331/26

               SLUŽBENI LIST EUROPSKE UNIJE

         ODLUKA VIJEĆA
   od 30. studenoga 2009.
   o izmjeni Odluke 2006/326/EZ kako bi se predvidio postupak za provedbu članka 5. stavka 2. Sporazuma između Europske zajednice i Kraljevine Danske o dostavi sudskih i izvansudskih pismena u građanskim ili trgovačkim stvarima
   (2009/943/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 61. točku (c) u vezi s prvom rečenicom prvog podstavka članka 300. stavka 2. i prvim podstavkom članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Primjena odredaba Uredbe (EZ) br. 1393/2007 Europskog parlamenta i Vijeća od 13. studenoga 2007. o dostavi, u državama članicama, sudskih i izvansudskih pismena u građanskim ili trgovačkim stvarima (dostava pismena) (2) proširena je na Dansku na temelju članka 3. stavka 2. Sporazuma između Europske zajednice i Kraljevine Danske o dostavi sudskih i izvansudskih pismena u građanskim ili trgovačkim stvarima (3), sklopljenim Odlukom Vijeća 2006/326/EZ (4).

               (2)

               Člankom 5. stavkom 2. Sporazuma predviđa se da će se Danska suzdržati od sklapanja međunarodnih sporazuma koji mogu utjecati ili promijeniti područje primjene Uredbe (EZ) br. 1393/2007, osim ako je Zajednica suglasna s time i ako su sklopljeni zadovoljavajući aranžmani u pogledu odnosa tog Sporazuma i dotičnog međunarodnog sporazuma.

               (3)

               Način na koji Zajednica treba izražavati svoju suglasnost s time da Danska sklopi dotični međunarodni sporazum nije utvrđen ni u Sporazumu niti u Odluci 2006/326/EZ.

               (4)

               Stoga je potrebno uspostaviti postupak za primjenu članka 5. stavka 2. Sporazuma. Takvim postupkom trebala bi se osigurati mogućnost brzog donošenja odluka kojima se izražava suglasnost Zajednice.

               (5)

               Nakon što je Danska obavijesti o svojoj namjeri sklapanja međunarodnog sporazuma, Komisija bi trebala ocijeniti usklađenost tog sporazuma s Uredbom (EZ) br. 1393/2007, uključujući zakonodavstvo Zajednice koje utječe na tu Uredbu, i utvrditi sve aranžmane koji mogu biti potrebni. Budući da je cilj postići jedinstvenu primjenu odredaba Uredbe (EZ) br. 1393/2007 u svim državama članicama i u Danskoj, Komisija bi trebala osigurati da Danska ne sklapa posebne međunarodne sporazume ako bi to moglo utjecati na uvjete pod kojima bi sama Zajednica pristupila dotičnom sporazumu ili, ovisno o slučaju, pod kojima bi ovlastila države članice da mu pristupe u interesu Zajednice. Ako je Zajednica već stranka dotičnog sporazuma ili ako je Zajednica ovlastila države članice da postanu stranke dotičnog sporazuma u interesu Zajednice, Komisija bi trebala provesti ograničenu ocjenu s ciljem provjere namjerava li Danska pristupiti međunarodnom sporazumu pod istim uvjetima kao i Zajednica ili, ovisno o slučaju, države članice koje je ovlastila Zajednica.

               (6)

               Odluku 2006/326/EZ trebalo bi izmijeniti na odgovarajući način kako bi se predvidio takav postupak.

               (7)

               U skladu s člankom 3. Protokola o stajalištu Ujedinjene Kraljevine i Irske, priloženog Ugovoru o Europskoj uniji i Ugovoru o osnivanju Europske zajednice, Ujedinjena Kraljevina i Irska sudjeluju u donošenju i primjeni ove Odluke.

               (8)

               U skladu s člancima 1. i 2. Protokola o stajalištu Danske, priloženog Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke, nije njome vezana niti se ona na nju primjenjuje,

         ODLUČILO JE:
   Jedini članak
   Sljedeći se članci umeću u Odluku 2007/326/EZ:

      „Članak 1.a
      1.   Za potrebe primjene članka 5. stavka 2. Sporazuma, Komisija ocjenjuje, prije donošenja odluke kojom se izražava suglasnost Zajednice, hoće li međunarodni sporazum koji Danska namjerava zaključiti prouzročiti neučinkovitost Sporazuma i hoće li ugroziti valjano funkcioniranje sustava koji je uspostavljen na temelju njegovih pravila.
      2.   Komisija donosi obrazloženu odluku u roku od 90 dana nakon što je Danska obavijesti o namjeri Danske da sklopi dotični međunarodni sporazum.
      Ako dotični međunarodni sporazum ispunjava uvjete iz stavka 1., odluka Komisija sadržava suglasnost Zajednice u smislu članka 5. stavka 2. Sporazuma.
      Članak 1.b
      Komisija obavješćuje države članice o međunarodnim sporazumima koje je Danska ovlaštena sklopiti u skladu s člankom 1.a.”

      Sastavljeno u Bruxellesu 30. studenoga 2009.

            Za Vijeće

            Predsjednik

         B. ASK

      (1)  Mišljenje od 24. studenoga 2009. (još nije objavljeno u Službenom listu).

      (2)  SL L 324, 10.12.2007., str. 79.

      (3)  SL L 300, 17.11.2005., str. 55.

      (4)  SL L 120, 5.5.2006., str. 23.


title: Odluka Vijeća od 15. srpnja 2013. o donošenju stajališta Vijeća o nacrtu izmjene proračuna br. 4 Europske unije za financijsku godinu 2013.

text:
               18.7.2013

               HR

               Službeni list Europske unije

               C 204/13

         ODLUKA VIJEĆA
   od 15. srpnja 2013.
   o donošenju stajališta Vijeća o nacrtu izmjene proračuna br. 4 Europske unije za financijsku godinu 2013.
   2013/C 204/07
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegovim člankom 106.a,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i kojom se stavlja izvan snage Uredba Vijeća (EZ, Euratom) br. 1605/2002 (1), a posebno njezin članak 41.,
   budući da:

               —

               proračun Unije za financijsku godinu 2013. konačno je usvojen 12. prosinca 2012. (2),

               —

               29. travnja 2013. Komisija je podnijela prijedlog koji sadrži izmjenu proračuna br. 4 za opći proračun za financijsku godinu 2013.,

         ODLUČILO JE:
   Jedini članak
   Stajalište Vijeća o nacrtu izmjene proračuna br. 4 Europske unije za financijsku godinu 2013. usvojeno je 15. srpnja 2013.
   Cjeloviti tekst dostupan je za čitanje ili preuzimanje na web-mjestu Vijeća: http://www.consilium.europa.eu/

      Sastavljeno u Bruxellesu 15. srpnja 2013.

            Za Vijeće

            Predsjednik

         V. JUKNA

      (1)  SL L 298, 26.10.2012., str. 1.

      (2)  SL L 66, 8.3.2013., str. 1., s Ispravkom u SL L 134, 18.5.2013., str. 21.


title: Odluka Vijeća (ZVSP) 2015/2336 od 14. prosinca 2015. o izmjeni Odluke 2010/279/ZVSP o policijskoj misiji Europske unije u Afganistanu (EUPOL AFGHANISTAN)

text:
               15.12.2015

               HR

               Službeni list Europske unije

               L 329/16

         ODLUKA VIJEĆA (ZVSP) 2015/2336
   od 14. prosinca 2015.
   o izmjeni Odluke 2010/279/ZVSP o policijskoj misiji Europske unije u Afganistanu (EUPOL AFGHANISTAN)
   VIJEĆE EUROPSKE UNIJE,
   uzimajući u obzir Ugovor o Europskoj uniji, posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 18. svibnja 2010. donijelo Odluku 2010/279/ZVSP (1) o policijskoj misiji Europske unije u Afganistanu (EUPOL AFGHANISTAN).

               (2)

               Vijeće je 17. prosinca 2014. donijelo Odluku 2014/922/ZVSP (2) o izmjeni i produljenju Odluke 2010/279/ZVSP, osobito produljenjem misije EUPOL AFGHANISTAN do 31. prosinca 2016. te osiguravanjem financijskog referentnog iznosa za razdoblje do 31. prosinca 2015.

               (3)

               Odluku 2010/279/ZVSP trebalo bi izmijeniti kako bi se osigurao financijski referentni iznos za razdoblje od 1. siječnja 2016. do 31. prosinca 2016.,

         DONIJELO JE OVU ODLUKU:
   Članak 1.
   U članku 13. stavku 1. Odluke 2010/279/ZVSP dodaje se sljedeći podstavak:

      „Financijski referentni iznos namijenjen pokrivanju rashoda povezanih s misijom EUPOL AFGHANISTAN za razdoblje od 1. siječnja 2016. do 31. prosinca 2016. iznosi 43 650 000 EUR.”.

   Članak 2.
   Ova Odluka stupa na snagu na dan donošenja.

      Sastavljeno u Bruxellesu 14. prosinca 2015.

            Za Vijeće

            Predsjednica

         F. MOGHERINI

      (1)  Odluka Vijeća 2010/279/ZVSP od 18. svibnja 2010. o policijskoj misiji Europske unije u Afganistanu (EUPOL AFGHANISTAN) (SL L 123, 19.5.2010., str. 4.).

      (2)  Odluka Vijeća 2014/922/ZVSP od 17. prosinca 2014. o izmjeni i produljenju Odluke 2010/279/ZVSP o policijskoj misiji Europske unije u Afganistanu (EUPOL AFGHANISTAN) (SL L 363, 18.12.2014., str. 152.).


title: Odluka Vijeća (EU) 2015/178 od 27. siječnja 2015. o stajalištu koje treba zauzeti u ime Europske unije u okviru Pododbora za sanitarne i fitosanitarne mjere, Carinskog pododbora i Pododbora za oznake zemljopisnog podrijetla koji su osnovani Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane, u pogledu donošenja odluka Pododbora za sanitarne i fitosanitarne mjere, Carinskog pododbora i Pododbora za oznake zemljopisnog podrijetla o njihovim poslovnicima

text:
               6.2.2015

               HR

               Službeni list Europske unije

               L 30/20

         ODLUKA VIJEĆA (EU) 2015/178
   od 27. siječnja 2015.
   o stajalištu koje treba zauzeti u ime Europske unije u okviru Pododbora za sanitarne i fitosanitarne mjere, Carinskog pododbora i Pododbora za oznake zemljopisnog podrijetla koji su osnovani Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane, u pogledu donošenja odluka Pododbora za sanitarne i fitosanitarne mjere, Carinskog pododbora i Pododbora za oznake zemljopisnog podrijetla o njihovim poslovnicima
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Člankom 464. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (1) („Sporazum”), predviđa se djelomična privremena primjena Sporazuma.

               (2)

               Člankom 3. Odluke Vijeća 2014/492/EU (2) određuje se koji se dijelovi Sporazuma trebaju privremeno primjenjivati, uključujući odredbe o osnivanju i funkcioniranju Pododbora za sanitarne i fitosanitarne mjere („Pododbor za SPS”), Carinskog pododbora i Pododbora za oznake zemljopisnog podrijetla („Pododbor za OZP”).

               (3)

               U skladu s člankom 191. stavkom 5. Sporazuma Pododbor za SPS na svom prvom sastanku treba donijeti svoj poslovnik.

               (4)

               U skladu s člankom 200. stavkom 3. točkom (e) Sporazuma Carinski pododbor treba donijeti svoj poslovnik.

               (5)

               U skladu s člankom 306. stavkom 3. Sporazuma Pododbor za OZP treba utvrditi svoj poslovnik.

               (6)

               Stoga je primjereno utvrditi stajalište Unije u vezi s poslovnicima koje trebaju donijeti navedeni pododbori,

         DONIJELO JE OVU ODLUKU:
   Članak 1.
   1.   Stajalište koje treba zauzeti u ime Unije u okviru Pododbora za sanitarne i fitosanitarne mjere uspostavljenog člankom 191. Sporazuma u pogledu donošenja poslovnika Pododbora za SPS temelji se na nacrtu odluke tog pododbora priloženom ovoj Odluci.
   2.   Predstavnici Unije u Pododboru za SPS mogu dogovoriti manje tehničke ispravke nacrta odluke bez daljnje odluke Vijeća.
   Članak 2.
   1.   Stajalište koje treba zauzeti u ime Unije u okviru Carinskog pododbora uspostavljenog člankom 200. Sporazuma u pogledu donošenja poslovnika Carinskog pododbora temelji se na nacrtu odluke tog pododbora priloženom ovoj Odluci.
   2.   Predstavnici Unije u Carinskom pododboru mogu dogovoriti manje tehničke ispravke nacrta odluke bez daljnje odluke Vijeća.
   Članak 3.
   1.   Stajalište koje treba zauzeti u ime Unije u okviru Pododbora za oznake zemljopisnog podrijetla osnovanog člankom 306. Sporazuma u pogledu donošenja poslovnika Pododbora za OZP temelji se na nacrtu odluke tog pododbora priloženom ovoj Odluci.
   2.   Predstavnici Unije u Pododboru za OZP mogu dogovoriti manje tehničke ispravke nacrta odluke bez daljnje odluke Vijeća.
   Članak 4.
   Ova odluka stupa na snagu na dan donošenja.

      Sastavljeno u Bruxellesu 27. siječnja 2015.

            Za Vijeće

            Predsjednik

         J. REIRS

      (1)  SL L 260, 30.8.2014., str. 4.

      (2)  Odluka Vijeća 2014/492/EU od 16. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (SL L 260, 30.8.2014., str. 1.).

      NACRT
      ODLUKA br. 1/2015 PODODBORA ZA SANITARNE I FITOSANITARNE MJERE EU-a I REPUBLIKE MOLDOVE
      od … 2015.
      o donošenju njegova poslovnika
      PODODBOR ZA SANITARNE I FITOSANITARNE MJERE EU-a I REPUBLIKE MOLDOVE,
      uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (1) („Sporazum”), a posebno njegov članak 191.,
      budući da:

                  (1)

                  U skladu s člankom 464. Sporazuma, dijelovi Sporazuma privremeno se primjenjuju od 1. rujna 2014.

                  (2)

                  U skladu s člankom 191. stavkom 2. Sporazuma, Pododbor za sanitarne i fitosanitarne mjere („Pododbor za SPS”) treba razmotriti sva pitanja povezana s provedbom poglavlja 4. (Sanitarne i fitosanitarne mjere) glave V. (Trgovina i pitanja povezana s trgovinom) Sporazuma.

                  (3)

                  U skladu s člankom 191. stavkom 5. Sporazuma Pododbor za SPS treba donijeti svoj poslovnik,

            DONIO JE OVU ODLUKU:
      Članak 1.
      Donosi se poslovnik Pododbora za SPS, kako je naveden u Prilogu.
      Članak 2.
      Ova Odluka stupa na snagu na dan donošenja.

         Sastavljeno u … …

               Za Pododbor za SPS

               Predsjednik

         (1)  SL L 260, 30.8.2014., str. 4.

         PRILOG

            Poslovnik Pododbora za sanitarne i fitosanitarne mjere EU-a i Republike Moldove

         Članak 1.
         Opće odredbe
         1.   Pododbor za sanitarne i fitosanitarne mjere („Pododbor za SPS”), upostavljen u skladu s člankom 191. stavkom 1. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane („Sporazum”), pomaže Odboru za pridruživanje u sastavu zaduženom za trgovinu, kako je navedeno u članku 438. stavku 4. Sporazuma („Odbor za pridruživanje u sastavu zaduženom za trgovinu”), pri obavljanju njegovih dužnosti.
         2.   Pododbor za SPS obavlja funkcije navedene u članku 191. stavku 2. Sporazuma u svjetlu ciljeva poglavlja 4. glave V. navedenih u članku 176. Sporazuma.
         3.   Pododbor za SPS sastavljen je od predstavnika Europske komisije i Republike Moldove koji su odgovorni za sanitarne i fitosanitarne mjere.
         4.   Predstavnik Europske komisije ili Republike Moldove koji je odgovoran za sanitarna i fitosanitarna pitanja djeluje kao predsjednik Pododbora za SPS u skladu s člankom 2.
         5.   Stranke ovog poslovnika definiraju se kako je predviđeno u članku 461. Sporazuma.
         Članak 2.
         Predsjedanje
         Stranke naizmjence predsjedaju Pododborom za SPS na razdoblje od 12 mjeseci. Prvo razdoblje započinje na dan prvog sastanka Vijeća za pridruživanje, a završava 31. prosinca iste godine.
         Članak 3.
         Sastanci
         1.   Osim ako se stranke drukčije dogovore, Pododbor za SPS sastaje se u roku od tri mjeseca nakon stupanja na snagu Sporazuma, na zahtjev bilo koje stranke ili najmanje jednom godišnje.
         2.   Svaki sastanak Pododbora za SPS saziva predsjednik na mjestu i u vrijeme o kojima se stranke dogovore. Obavijest o sazivanju sastanka izdaje predsjednik Pododbora za SPS najkasnije 28 kalendarskih dana prije početka sastanka, osim ako se stranke drukčije dogovore.
         3.   Kad god je to moguće, redoviti sastanak Pododbora za SPS saziva se pravodobno prije redovitog sastanka Odbora za pridruživanje u sastavu zaduženom za trgovinu.
         4.   Sastanci Pododbora za SPS mogu se održati putem bilo kojeg dogovorenog tehnološkog sredstva, poput videokonferencije ili audiokonferencije.
         5.   Pododbor za SPS može dopisnim putem razmotriti bilo koje pitanje i izvan zasjedanja.
         Članak 4.
         Delegacije
         Prije svakog sastanka Tajništvo Pododbora za SPS obavješćuje stranke o predviđenom sastavu delegacije svake stranke koja će prisustvovati sastanku.
         Članak 5.
         Tajništvo
         1.   Dužnosnik Europske komisije i dužnosnik Republike Moldove djeluju zajednički kao tajnici Pododbora za SPS i zajednički obavljaju tajničke zadaće, u duhu obostranog povjerenja i suradnje.
         2.   Tajništvo Odbora za pridruživanje u sastavu zaduženom za trgovinu obavješćuje se o svim odlukama, mišljenjima, preporukama, izvješćima i ostalim dogovorenim djelovanjima Pododbora za SPS.
         Članak 6.
         Korespondencija
         1.   Korespondencija naslovljena na Pododbor za SPS šalje se tajniku jedne od stranaka koji će zatim obavijestiti drugog tajnika.
         2.   Tajništvo Pododbora za SPS osigurava da se korespondencija naslovljena na Pododbor za SPS prosljeđuje predsjedniku Pododbora za SPS i prema potrebi upućuje kao dokumenti iz članka 7.
         3.   Korespondenciju predsjednika Tajništvo šalje strankama u ime predsjednika. Takva korespondencija upućuje se, prema potrebi, kako je predviđeno u članku 7.
         Članak 7.
         Dokumenti
         1.   Dokumente upućuju tajnici Pododbora za SPS.
         2.   Svaka stranka šalje svoje dokumente svojem tajniku. Tajnik prosljeđuje te dokumente tajniku druge stranke.
         3.   Tajnik Unije upućuje dokumente relevantnim predstavnicima Unije te u takvu korespondenciju sustavno uključuje tajnika Republike Moldove i tajnike Odbora za pridruživanje u sastavu zaduženom za trgovinu.
         4.   Tajnik Republike Moldove upućuje dokumente relevantnim predstavnicima Republike Moldove te u takvu korespondenciju sustavno uključuje tajnika Unije i tajnike Odbora za pridruživanje u sastavu zaduženom za trgovinu.
         5.   Tajnici Pododbora za SPS služe kao kontaktne točke za razmjene predviđene u članku 184. Sporazuma.
         Članak 8.
         Povjerljivost
         Osim ako stranke drukčije odluče, sastanci Pododbora za SPS nisu javni. Kada jedna stranka Pododboru za SPS dostavi informacije označene kao povjerljive, druga stranka s njima postupa kao s takvima.
         Članak 9.
         Dnevni red sastanaka
         1.   Tajništvo Pododbora za SPS na temelju prijedlogâ stranaka sastavlja privremeni dnevni red za svaki sastanak kao i nacrt operativnih zaključaka, kako je predviđeno u članku 10. Privremeni dnevni red sadržava točke u vezi s kojima je Tajništvo od jedne od stranaka zaprimilo zahtjev za uključivanje u dnevni red, popraćen odgovarajućim dokumentima, najkasnije 21 kalendarski dan prije dana sastanka.
         2.   Privremeni dnevni red, zajedno s odgovarajućim dokumentima, upućuje se kako je predviđeno u članku 7., najkasnije 15 kalendarskih dana prije početka sastanka.
         3.   Pododbor za SPS donosi dnevni red na početku svakog sastanka. U dnevni red moguće je uključiti točke koje se ne nalaze na privremenom dnevnom redu ako se stranke tako dogovore.
         4.   Predsjednik Pododbora za SPS može, nakon dogovora s drugom strankom, na ad hoc osnovi pozvati predstavnike drugih tijela stranaka ili neovisne stručnjake za predmetno područje da prisustvuju sastancima Pododbora za SPS kako bi pružili informacije o određenim pitanjima. Stranke osiguravaju da ti promatrači ili stručnjaci poštuju zahtjeve u pogledu povjerljivosti.
         5.   Predsjednik Pododbora za SPS u savjetovanju sa strankama može skratiti rokove utvrđene u stavcima 1. i 2. kako bi se u obzir uzele posebne okolnosti.
         Članak 10.
         Zapisnik i operativni zaključci
         1.   Nacrt zapisnika svakog sastanka zajednički sastavljaju tajnici Pododbora za SPS.
         2.   U pravilu se u zapisniku u vezi sa svakom točkom dnevnog reda navodi:

                     (a)

                     popis sudionika sastanka, popis dužnosnika u njihovoj pratnji i popis svih eventualnih promatrača ili stručnjaka koji su prisustvovali sastanku;

                     (b)

                     dokumentacija podnesena Pododboru za SPS;

                     (c)

                     izjave čije je uključivanje u zapisnik zatražio Pododbor za SPS; i

                     (d)

                     operativni zaključci sa sastanka, kako je predviđeno u stavku 4.

               3.   Nacrt zapisnika podnosi se na odobrenje Pododboru za SPS. Odobrava se u roku od 28 kalendarskih dana nakon svakog sastanka Pododbora za SPS. Primjerak se šalje svim primateljima iz članka 7.
         4.   Nacrt operativnih zaključaka svakog sastanka sastavlja tajnik Pododbora za SPS stranke koja predsjeda Pododborom za SPS te se on upućuje strankama zajedno s dnevnim redom, najkasnije 15 kalendarskih dana prije početka sastanka. Taj se nacrt ažurira tijekom sastanka tako da Pododbor za SPS, osim ako se stranke drukčije dogovore, na kraju sastanka donosi operativne zaključke u koje se uvrštavaju daljnja djelovanja o kojima su se stranke dogovorile. Nakon usuglašavanja operativni zaključi prilažu se zapisniku, a njihova se provedba preispituje na bilo kojem sljedećem sastanku Pododbora za SPS. U tu svrhu Pododbor za SPS usvaja predložak kojim se omogućuje praćenje svakog djelovanja u odnosu na određeni rok.
         Članak 11.
         Odluke i preporuke
         1.   Pododbor za SPS ovlašten je donositi odluke, mišljenja, preporuke, izvješća i zajednička djelovanja kako je predviđeno u članku 191. Sporazuma. Te odluke, mišljenja, preporuke, izvješća i zajednička djelovanja stranke donose konsenzusom nakon završetka odgovarajućih unutarnjih postupaka za njihovo donošenje. Odluke su za stranke obvezujuće i one poduzimaju odgovarajuće mjere za njihovu provedbu.
         2.   Predsjednik Pododbora za SPS potpisuje svaku odluku, mišljenje, preporuku ili izvješće, a njihovu vjerodostojnost potvrđuju tajnici Pododbora za SPS. Ne dovodeći u pitanje stavak 3., predsjednik potpisuje navedene dokumente tijekom sastanka na kojem je donesena odgovarajuća odluka, mišljenje, preporuka ili izvješće.
         3.   Pododbor za SPS može donositi odluke, davati preporuke te usvajati mišljenja ili izvješća pisanim postupkom, nakon završetka odgovarajućih unutarnjih postupaka za njihovo donošenje, ako se stranke tako dogovore. Pisani postupak sastoji se od razmjene nota između tajnika koji djeluju u dogovoru sa strankama. U tu svrhu tekst prijedloga upućuje se u skladu s člankom 7., uz rok od najmanje 21 kalendarskog dana za iznošenje svih rezervi ili izmjena. Predsjednik u savjetovanju sa strankama može skratiti taj rok kako bi se u obzir uzele posebne okolnosti. Nakon što se postigne dogovor o tekstu, odluku, mišljenje, preporuku ili izvješće potpisuje predsjednik, a njihovu vjerodostojnost potvrđuju tajnici.
         4.   Akti Pododbora za SPS naslovljuju se kao „Odluka”, „Mišljenje”, „Preporuka” odnosno „Izvješće”. Svaka odluka stupa na snagu na dan donošenja osim ako je odlukom drukčije predviđeno.
         5.   Odluke, mišljenja, preporuke i izvješća upućuju se strankama.
         6.   Svaka stranka može donijeti odluku o objavljivanju odluka, mišljenja i preporuka Pododbora za SPS u svojim službenim publikacijama.
         Članak 12.
         Izvješća
         Pododbor za SPS podnosi Odboru za pridruživanje u sastavu zaduženom za trgovinu izvješće o svojim aktivnostima i aktivnostima tehničkih radnih skupina ili ad hoc skupina koje je osnovao Pododbor za SPS. Izvješće se podnosi 25 kalendarskih dana prije redovitog godišnjeg sastanka Odbora za pridruživanje u sastavu zaduženom za trgovinu.
         Članak 13.
         Jezici
         1.   Radni jezici Pododbora za SPS su engleski i rumunjski.
         2.   Osim ako se drukčije odluči, Pododbor za SPS u svojim se vijećanjima oslanja na dokumentaciju pripremljenu na tim jezicima.
         Članak 14.
         Troškovi
         1.   Svaka stranka snosi sve troškove nastale njezinim sudjelovanjem na sastancima Pododbora za SPS, kako u vezi s izdacima u pogledu osoblja, putovanja i dnevnica, tako i u vezi s poštanskim i telekomunikacijskim izdacima.
         2.   Izdatke povezane s organizacijom sastanaka i umnožavanjem dokumenata snosi stranka koja je domaćin sastanka.
         3.   Izdatke povezane s tumačenjem na sastancima te prevođenjem dokumenata na engleski i rumunjski ili s engleskog i rumunjskog kako je navedeno u članku 13. stavku 1. snosi stranka koja je domaćin sastanka.
         Troškove tumačenja i prevođenja na druge jezike ili s njih izravno snosi stranka koja to zatraži.
         Članak 15.
         Izmjena poslovnika
         Ovaj se poslovnik može izmijeniti odlukom Pododbora za SPS u skladu s člankom 191. stavkom 5. Sporazuma.
         Članak 16.
         Tehničke radne skupine i ad hoc skupine
         1.   Pododbor za SPS može u skladu s člankom 191. stavkom 6. Sporazuma donijeti odluku o osnivanju ili ukidanju, prema potrebi, tehničkih radnih skupina ili ad hoc radnih skupina, uključujući znanstvene skupine i skupine stručnjaka.
         2.   Članstvo u ad hoc radnim skupinama ne mora biti ograničeno na predstavnike stranaka. Stranke osiguravaju da članovi svih skupina koje je osnovao Pododbor za SPS poštuju sve odgovarajuće zahtjeve u pogledu povjerljivosti.
         3.   Osim ako stranke drukčije odluče, skupine koje je osnovao Pododbor za SPS djeluju pod nadležnošću Pododbora za SPS kojem podnose izvješća.
         4.   Sastanci radnih skupina mogu se održati kada to bude potrebno, uz osobnu nazočnost sudionika, putem videokonferencije ili audiokonferencije.
         5.   Tajništvo Pododbora za SPS prima kopiju cjelokupne relevantne korespondencije, dokumenata i komunikacije koji se odnose na aktivnosti radnih skupina.
         6.   Radne skupine ovlaštene su davati pisane preporuke Pododboru za SPS. Preporuke se donose konsenzusom i dostavljaju predsjedniku Pododbora za SPS koji ih upućuje kako je predviđeno u članku 7.
         7.   Ovaj poslovnik primjenjuje se mutatis mutandis na sve tehničke radne skupine ili ad hoc radne skupine koje osnuje Pododbor za SPS osim ako je u ovom članku drukčije previđeno. Upućivanja na Odbor za pridruživanje u sastavu zaduženom za trgovinu smatraju se upućivanjima na Pododbor za SPS.

      NACRT
      ODLUKA br. 1/2015 CARINSKOG PODODBORA EU-a i REPUBLIKE MOLDOVE
      od … 2015.
      o donošenju njegova poslovnika
      CARINSKI PODODBOR EU-a I REPUBLIKE MOLDOVE,
      uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (1) („Sporazum”), a posebno njegov članak 200.,
      budući da:

                  (1)

                  U skladu s člankom 464. Sporazuma, dijelovi Sporazuma privremeno se primjenjuju od 1. rujna 2014.

                  (2)

                  U skladu s člankom 200. Sporazuma Carinski pododbor treba pratiti provedbu poglavlja 5. (Carinski režim i olakšavanje trgovine) glave V. (Trgovina i pitanja povezana s trgovinom) Sporazuma i upravljanje njime.

                  (3)

                  U skladu s člankom 200. stavkom 3. točkom (e) Sporazuma Carinski pododbor treba donijeti svoj poslovnik,

            DONIO JE OVU ODLUKU:
      Članak 1.
      Donosi se poslovnik Carinskog pododbora, kako je naveden u Prilogu.
      Članak 2.
      Ova Odluka stupa na snagu na dan donošenja.

         Sastavljeno u … …

               Za Carinski pododbor

               Predsjednik

         (1)  SL L 260, 30.8.2014., str. 4.

         PRILOG

            Poslovnik Carinskog pododbora EU-a i Republike Moldove

         Članak 1.
         Opće odredbe
         1.   Carinski pododbor, uspostavljen u skladu s člankom 200. stavkom 1. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane („Sporazum”), obavlja svoje zadaće kako su predviđene u članku 200. stavcima 2. i 3. Sporazuma.
         2.   Carinski pododbor sastavljen je od predstavnika Europske komisije i Republike Moldove koji su odgovorni za carinska pitanja i pitanja povezana s carinom.
         3.   Predstavnik Europske komisije ili Republike Moldove koji je odgovoran za carinska pitanja i pitanja povezana s carinom djeluje kao predsjednik u skladu s člankom 2.
         4.   Stranke ovog poslovnika definiraju se kako je predviđeno u članku 461. Sporazuma.
         Članak 2.
         Predsjedanje
         Stranke naizmjence predsjedaju Carinskim pododborom na razdoblje od 12 mjeseci. Prvo razdoblje započinje na dan prvog sastanka Vijeća za pridruživanje, a završava 31. prosinca iste godine.
         Članak 3.
         Sastanci
         1.   Osim ako se stranke drukčije dogovore, Carinski pododbor sastaje se jednom godišnje ili na zahtjev bilo koje od stranaka.
         2.   Svaki sastanak Carinskog pododbora saziva predsjednik na mjestu i u vrijeme o kojima se stranke dogovore. Obavijest o sazivanju sastanka izdaje predsjednik Carinskog pododbora najkasnije 28 kalendarskih dana prije početka sastanka, osim ako se stranke drukčije dogovore.
         3.   Sastanci Carinskog pododbora mogu se održati putem bilo kojeg dogovorenog tehnološkog sredstva, poput videokonferencije ili audiokonferencije.
         4.   Carinski pododbor može dopisnim putem razmotriti bilo koje pitanje i izvan zasjedanja.
         Članak 4.
         Delegacije
         Prije svakog sastanka Tajništvo Carinskog pododbora obavješćuje stranke o predviđenom sastavu delegacije svake stranke koja će prisustvovati sastanku.
         Članak 5.
         Tajništvo
         1.   Dužnosnik Europske komisije i dužnosnik Republike Moldove koji su odgovorni za carinska pitanja i pitanja povezana s carinom djeluju zajednički kao tajnici Carinskog pododbora i zajednički obavljaju tajničke zadaće, u duhu obostranog povjerenja i suradnje.
         2.   Tajništvo Odbora za pridruživanje u sastavu zaduženom za trgovinu kako je navedeno u članku 438. stavku 4. Sporazuma („Odbor za pridruživanje u sastavu zaduženom za trgovinu”) obavješćuje se o svim odlukama, mišljenjima, preporukama, izvješćima i ostalim dogovorenim djelovanjima Carinskog pododbora.
         Članak 6.
         Korespondencija
         1.   Korespondencija naslovljena na Carinski pododbor šalje se tajniku jedne od stranaka koji će zatim obavijestiti drugog tajnika.
         2.   Tajništvo Carinskog pododbora osigurava da se korespondencija naslovljena na Carinski pododbor prosljeđuje predsjedniku Carinskog pododbora i prema potrebi upućuje kao dokumenti iz članka 7.
         3.   Korespondenciju predsjednika Tajništvo šalje strankama u ime predsjednika. Takva korespondencija upućuje se, prema potrebi, kako je predviđeno u članku 7.
         Članak 7.
         Dokumenti
         1.   Dokumente upućuju tajnici Carinskog pododbora.
         2.   Svaka stranka šalje svoje dokumente svojem tajniku. Tajnik prosljeđuje te dokumente tajniku druge stranke.
         3.   Tajnik Unije upućuje dokumente relevantnim predstavnicima Unije te u takvu korespondenciju sustavno uključuje tajnika Republike Moldove. Tajnik Unije šalje primjerak završnih dokumenata tajnicima Odbora za pridruživanje u sastavu zaduženom za trgovinu.
         4.   Tajnik Republike Moldove upućuje dokumente relevantnim predstavnicima Republike Moldove te u takvu korespondenciju sustavno uključuje tajnika Unije. Tajnik Republike Moldove šalje primjerak konačnih dokumenata tajnicima Odbora za pridruživanje u sastavu zaduženom za trgovinu.
         Članak 8.
         Povjerljivost
         Osim ako stranke drukčije odluče, sastanci Carinskog pododbora nisu javni. Kada jedna stranka Carinskom pododboru dostavi informacije označene kao povjerljive, druga stranka s njima postupa kao s takvima.
         Članak 9.
         Dnevni red sastanaka
         1.   Tajništvo Carinskog pododbora na temelju prijedlogâ stranaka sastavlja privremeni dnevni red za svaki sastanak. Privremeni dnevni red sadržava točke u vezi s kojima je Tajništvo od jedne od stranaka zaprimilo zahtjev za uključivanje u dnevni red, popraćen odgovarajućim dokumentima, najkasnije 21 kalendarski dan prije dana sastanka.
         2.   Privremeni dnevni red, zajedno s odgovarajućim dokumentima, upućuje se kako je predviđeno u članku 7., najkasnije 15 kalendarskih dana prije početka sastanka.
         3.   Carinski pododbor donosi dnevni red na početku svakog sastanka. U dnevni red moguće je uključiti točke koje se ne nalaze na privremenom dnevnom redu ako se stranke tako dogovore.
         4.   Predsjednik Carinskog pododbora može, nakon dogovora s drugom strankom, na ad hoc osnovi pozvati predstavnike drugih tijela stranaka ili neovisne stručnjake za predmetno područje da prisustvuju sastancima kako bi pružili informacije o određenim pitanjima. Stranke osiguravaju da ti promatrači ili stručnjaci poštuju zahtjeve u pogledu povjerljivosti.
         5.   Predsjednik Carinskog pododbora u savjetovanju sa strankama može skratiti rokove utvrđene u stavcima 1. i 2. kako bi se u obzir uzele posebne okolnosti.
         Članak 10.
         Zapisnik i operativni zaključci
         1.   Tajnik Carinskog pododbora stranke koja predsjeda Carinskim pododborom sastavlja nacrt zapisnika svakog sastanka, uključujući operativne zaključke.
         2.   Nacrt zapisnika, uključujući operativne zaključke, podnosi se na odobrenje Carinskom pododboru. Nacrt zapisnika odobrava se u roku od 28 kalendarskih dana nakon svakog sastanka Carinskog pododbora. Primjerak se šalje svim primateljima iz članka 7.
         Članak 11.
         Odluke i preporuke
         1.   Carinski pododbor ovlašten je donositi praktične aranžmane, mjere, odluke i preporuke kako je predviđeno u članku 200. Sporazuma. Te praktične aranžmane, mjere, odluke i preporuke stranke donose konsenzusom nakon završetka odgovarajućih unutarnjih postupaka za njihovo donošenje. Odluke su za stranke obvezujuće i one poduzimaju odgovarajuće mjere za njihovu provedbu.
         2.   Predsjednik Carinskog pododbora potpisuje svaku odluku ili preporuku, a njezinu vjerodostojnost potvrđuju tajnici Carinskog pododbora. Ne dovodeći u pitanje stavak 3., predsjednik potpisuje navedene dokumente tijekom sastanka na kojem je donesena odgovarajuća odluka ili preporuka.
         3.   Carinski pododbor može donositi odluke ili davati preporuke pisanim postupkom, nakon završetka odgovarajućih unutarnjih postupaka za njihovo donošenje, ako se stranke tako dogovore. Pisani postupak sastoji se od razmjene nota između tajnika koji djeluju u dogovoru sa strankama. U tu svrhu tekst prijedloga upućuje se u skladu s člankom 7., uz rok od najmanje 21 kalendarskog dana za iznošenje svih rezervi ili izmjena. Predsjednik u savjetovanju sa strankama može skratiti taj rok kako bi se u obzir uzele posebne okolnosti. Nakon što se postigne dogovor o tekstu, odluku ili preporuku potpisuje predsjednik, a njezinu vjerodostojnost potvrđuju tajnici.
         4.   Akti Carinskog pododbora naslovljuju se kao „Odluka” odnosno „Preporuka”. Svaka odluka stupa na snagu na dan donošenja osim ako je odlukom drukčije predviđeno.
         5.   Odluke i preporuke upućuju se strankama.
         6.   Svaka stranka može donijeti odluku o objavljivanju odluka i preporuka Carinskog pododbora u svojim službenim publikacijama.
         Članak 12.
         Izvješća
         Carinski pododbor podnosi izvješće Odboru za pridruživanje u sastavu zaduženom za trgovinu na svakom redovitom godišnjem sastanku Odbora za pridruživanje u sastavu zaduženom za trgovinu.
         Članak 13.
         Jezici
         1.   Radni jezici Carinskog pododbora su engleski i rumunjski.
         2.   Osim ako se drukčije odluči, Carinski pododbor se u svojim vijećanjima oslanja na dokumentaciju pripremljenu na tim jezicima.
         Članak 14.
         Troškovi
         1.   Svaka stranka snosi sve troškove nastale njezinim sudjelovanjem na sastancima Carinskog pododbora, kako u vezi s izdacima u pogledu osoblja, putovanja i dnevnica, tako i u vezi s poštanskim i telekomunikacijskim izdacima.
         2.   Izdatke povezane s organizacijom sastanaka i umnožavanjem dokumenata snosi stranka koja je domaćin sastanka.
         3.   Izdatke povezane s tumačenjem na sastancima te prevođenjem dokumenata na engleski i rumunjski ili s engleskog i rumunjskog, kako je navedeno u članku 13. stavku 1., snosi stranka koja je domaćin sastanka.
         Troškove tumačenja i prevođenja na druge jezike ili s njih izravno snosi stranka koja to zatraži.
         Članak 15.
         Izmjena poslovnika
         Ovaj se poslovnik može izmijeniti odlukom Carinskog pododbora u skladu s člankom 200. stavkom 3. točkom (e) Sporazuma.

      NACRT
      ODLUKA br. 1/2015 PODODBORA ZA OZNAKE ZEMLJOPISNOG PODRIJETLA EU-a I REPUBLIKE MOLDOVE
      od … 2015.
      o donošenju njegova poslovnika
      PODODBOR ZA OZNAKE ZEMLJOPISNOG PODRIJETLA EU-a I REPUBLIKE MOLDOVE,
      uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (1) („Sporazum”), a posebno njegov članak 306.,
      budući da:

                  (1)

                  U skladu s člankom 464. Sporazuma, dijelovi Sporazuma privremeno se primjenjuju od 1. rujna 2014.

                  (2)

                  U skladu s člankom 306. Sporazuma Pododbor za oznake zemljopisnog podrijetla („Pododbor za OZP”) treba pratiti razvoj Sporazuma u području oznaka zemljopisnog podrijetla i služiti kao forum sa suradnju i dijalog o oznakama zemljopisnog podrijetla.

                  (3)

                  U skladu s člankom 306. stavkom 3. Sporazuma Pododbor za OZP treba utvrditi svoj poslovnik,

            DONIO JE OVU ODLUKU:
      Članak 1.
      Donosi se poslovnik Pododbora za OZP, kako je naveden u Prilogu.
      Članak 2.
      Ova Odluka stupa na snagu na dan donošenja.

         Sastavljeno u …

               Za Pododbor za OZP

               Predsjednik

         (1)  SL L 260, 30.8.2014., str. 4.

         PRILOG

            Poslovnik Pododbora za oznake zemljopisnog podrijetla EU-a i Republike Moldove

         Članak 1.
         Opće odredbe
         1.   Pododbor za oznake zemljopisnog podrijetla („Pododbor za OZP”), osnovan u skladu s člankom 306. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane („Sporazum”), pomaže Odboru za pridruživanje u sastavu zaduženom za trgovinu, kako je navedeno u članku 438. stavku 4. Sporazuma („Odbor za pridruživanje u sastavu zaduženom za trgovinu”), pri obavljanju njegovih zadaća.
         2.   Pododbor za OZP obavlja svoje zadaće navedene u članku 306. Sporazuma.
         3.   Pododbor za OZP sastavljen je od predstavnika Europske komisije i Republike Moldove koji su odgovorni za oznake zemljopisnog podrijetla.
         4.   Svaka od stranaka imenuje šefa delegacije koji je osoba za kontakt za sva pitanja povezana s Pododborom za OZP.
         5.   Šef delegacije djeluje kao predsjednik Pododbor za OZP u skladu s člankom 2.
         6.   Svaki šef delegacije može delegirati sve funkcije ili neke od funkcija šefa delegacije imenovanom zamjeniku te se u tom slučaju sva upućivanja na šefa delegacije u daljnjem tekstu jednako primjenjuju na imenovanog zamjenika.
         7.   Stranke ovog poslovnika definiraju se kako je predviđeno u članku 461. Sporazuma.
         Članak 2.
         Predsjedanje
         Stranke naizmjence predsjedaju Pododborom za OZP na razdoblje od 12 mjeseci. Prvo razdoblje započinje na dan prvog sastanka Vijeća za pridruživanje, a završava 31. prosinca iste godine.
         Članak 3.
         Sastanci
         1.   Osim ako se stranke drukčije dogovore, Pododbor za OZP sastaje se na zahtjev bilo koje od stranaka, naizmjence u Uniji i Republici Moldovi, te u svakom slučaju najkasnije u roku od 90 kalendarskih dana od zahtjeva.
         2.   Svaki sastanak Pododbora za OZP saziva predsjednik na mjestu i u vrijeme o kojima se stranke dogovore. Obavijest o sazovanju sastanka izdaje predsjednik Pododbora za OZP najkasnije 28 kalendarskih dana prije početka sastanka, osim ako se stranke drukčije dogovore.
         3.   Kad god je to moguće, redoviti sastanak Pododbora za OZP saziva se pravodobno prije redovitog sastanka Odbora za pridruživanje u sastavu zaduženom za trgovinu.
         4.   Iznimno, sastanci Pododbora za OZP mogu se održati putem bilo kojeg tehnološkog sredstva o kojem se stranke dogovore, uključujući videokonferencije.
         Članak 4.
         Delegacije
         Prije svakog sastanka Tajništvo Pododbora za OZP obavješćuje stranke o predviđenom sastavu delegacije svake stranke koja će prisustvovati sastanku.
         Članak 5.
         Tajništvo
         1.   Dužnosnik Europske komisije i dužnosnik Republike Moldove djeluju zajednički kao tajnici Pododbora za OZP, nakon što ih imenuju šefovi delegacija, i zajednički obavljaju tajničke zadaće u duhu obostranog povjerenja i suradnje.
         2.   Tajništvo Odbora za pridruživanje u sastavu zaduženom za trgovinu obavješćuje se o svim odlukama, izvješćima i ostalim dogovorenim djelovanjima Pododbora za OZP.
         Članak 6.
         Korespondencija
         1.   Korespondencija naslovljena na Pododbor za OZP šalje se tajniku jedne od stranaka, koji će zatim obavijestiti drugog tajnika.
         2.   Tajništvo Pododbora za OZP osigurava da se korespondencija naslovljena na Pododbor za OZP prosljeđuje predsjedniku Pododbora za OZP i prema potrebi upućuje kao dokumenti iz članka 7.
         3.   Korespondenciju predsjednika Tajništvo šalje strankama u ime predsjednika. Takva korespondencija upućuje se, prema potrebi, kako je predviđeno u članku 7.
         Članak 7.
         Dokumenti
         1.   Dokumente upućuju tajnici Pododbora za OZP.
         2.   Svaka stranka šalje svoje dokumente svojem tajniku. Tajnik prosljeđuje te dokumente tajniku druge stranke.
         3.   Tajnik Unije upućuje dokumente relevantnim predstavnicima Unije te u takvu korespondenciju sustavno uključuje tajnika Republike Moldove i tajnike Odbora za pridruživanje u sastavu zaduženom za trgovinu.
         4.   Tajnik Republike Moldove upućuje dokumente relevantnim predstavnicima Republike Moldove te u takvu korespondenciju sustavno uključuje tajnika Unije i tajnike Odbora za pridruživanje u sastavu zaduženom za trgovinu.
         Članak 8.
         Povjerljivost
         Osim ako stranke drukčije odluče, sastanci Pododbora za OZP nisu javni. Kada jedna stranka Pododboru za OZP dostavi informacije označene kao povjerljive, druga stranka s njima postupa kao s takvima.
         Članak 9.
         Dnevni red sastanaka
         1.   Tajništvo Pododbora za OZP na temelju prijedlogâ stranaka sastavlja privremeni dnevni red za svaki sastanak kao i nacrt operativnih zaključaka, kako je predviđeno u članku 10. Privremeni dnevni red sadržava točke u vezi s kojima je Tajništvo od jedne od stranaka zaprimilo zahtjev za uključivanje u dnevni red, popraćen odgovarajućim dokumentima, najkasnije 21 kalendarski dan prije dana sastanka.
         2.   Privremeni dnevni red, zajedno s odgovarajućim dokumentima, upućuje se kako je predviđeno u članku 7., najkasnije 15 kalendarskih dana prije početka sastanka.
         3.   Predsjednik i drugi šef delegacije donose dnevni red na početku svakog sastanka. U dnevni red moguće je uključiti točke koje se ne nalaze na privremenom dnevnom redu ako se stranke tako dogovore.
         4.   Predsjednik Pododbora za OZP može, nakon dogovora s drugom strankom, na ad hoc osnovi pozvati predstavnike drugih tijela stranaka ili neovisne stručnjake za predmetno područje da prisustvuju njegovim sastancima kako bi pružili informacije o određenim pitanjima. Stranke osiguravaju da ti promatrači ili stručnjaci poštuju zahtjeve u pogledu povjerljivosti.
         5.   Predsjednik Pododbora za OZP u savjetovanju sa strankama može skratiti rokove utvrđene u stavcima 1. i 2. kako bi se u obzir uzele posebne okolnosti.
         Članak 10.
         Zapisnik i operativni zaključci
         1.   Nacrt zapisnika svakog sastanka zajednički sastavljaju tajnici Pododbora za OZP.
         2.   U pravilu se u zapisniku u vezi sa svakom točkom dnevnog reda navodi:

                     (a)

                     popis sudionika sastanka, popis dužnosnika u njihovoj pratnji i popis svih eventualnih promatrača ili stručnjaka koji su prisustvovali sastanku;

                     (b)

                     dokumentacija podnesena Pododboru za OZP;

                     (c)

                     izjave čije je uključivanje u zapisnik zatražio Pododbor za OZP; i

                     (d)

                     operativni zaključci sa sastanka, prema potrebi, kako je predviđeno u stavku 4.

               3.   Nacrt zapisnika podnosi se na odobrenje Pododboru za OZP. Odobrava se u roku od 28 kalendarskih dana nakon svakog sastanka Pododbora za OZP. Primjerak se šalje svim primateljima iz članka 7.
         4.   Nacrt operativnih zaključaka svakog sastanka sastavlja tajnik Pododbora za OZP stranke koja predsjeda Pododborom za OZP te se on upućuje strankama zajedno s dnevnim redom, najkasnije 15 kalendarskih dana prije početka sastanka. Taj se nacrt ažurira tijekom sastanka tako da Pododbor za OZP, osim ako se stranke drukčije dogovore, na kraju sastanka donosi operativne zaključke u koje se uvrštavaju daljnja djelovanja o kojima su se stranke dogovorile. Nakon usuglašavanja operativni zaključi prilažu se zapisniku, a njihova se provedba preispituje na bilo kojem sljedećem sastanku Pododbora za OZP. U tu svrhu Pododbor za OZP usvaja predložak kojim se omogućuje praćenje svakog djelovanja u odnosu na određeni rok.
         Članak 11.
         Odluke
         1.   Pododbor za OZP ovlašten je donositi odluke u slučajevima predviđenima u članku 306. stavku 4. Sporazuma. Navedene odluke stranke donose konsenzusom nakon završetka odgovarajućih unutarnjih postupaka za njihovo donošenje. Odluke su za stranke obvezujuće i one poduzimaju odgovarajuće mjere za njihovu provedbu.
         2.   Predsjednik Pododbora za OZP potpisuje svaku odluku, a njihovu vjerodostojnost potvrđuju tajnici Pododbora za OZP. Ne dovodeći u pitanje stavak 4., predsjednik potpisuje navedene dokumente tijekom sastanka na kojem je donesena odgovarajuća odluka.
         3.   Pododbor za OZP može donositi odluke ili izvješća pismanim postupkom, nakon završetka odgovarajućih unutarnjih postupaka za njihovo donošenje, ako se stranke tako dogovore. Pisani postupak sastoji se od razmjene nota između tajnika koji djeluju u dogovoru sa strankama. U tu svrhu tekst prijedloga upućuje se u skladu s člankom 7., uz rok od najmanje 21 kalendarskog dana za iznošenje svih rezervi ili izmjena. Predsjednik u savjetovanju sa strankama može skratiti taj rok kako bi se u obzir uzele posebne okolnosti. Nakon što se postigne dogovor o tekstu, odluku ili izvješće potpisuje predsjednik, a njihovu vjerodostojnost potvrđuju tajnici.
         4.   Akti Pododbora za OZP naslovljuju se kao „Odluka” odnosno „Izvješće”. Svaka odluka stupa na snagu na dan donošenja osim ako je odlukom drukčije predviđeno.
         5.   Odluke se upućuju strankama.
         6.   Svaka stranka može donijeti odluku o objavljivanju odluka Pododbora za OZP u svojim službenim publikacijama.
         Članak 12.
         Izvješća
         Pododbor za OZP podnosi izvješće o svojim aktivnostima Odboru za pridruživanje u sastavu zaduženom za trgovinu na svakom redovitom sastanku navedenog Odbora.
         Članak 13.
         Jezici
         1.   Radni jezici Pododbora za OZP su engleski i rumunjski.
         2.   Osim ako se drukčije odluči, Pododbor za OZP u svojim se vijećanjima oslanja na dokumentaciju pripremljenu na tim jezicima.
         Članak 14.
         Troškovi
         1.   Svaka stranka snosi sve troškove nastale njezinim sudjelovanjem na sastancima Pododbora za OZP, kako u vezi s izdacima u pogledu osoblja, putovanja i dnevnica, tako i u vezi s poštanskim i telekomunikacijskim izdacima.
         2.   Izdatke povezane s organizacijom sastanaka i umnožavanjem dokumenata snosi stranka koja je domaćin sastanka.
         3.   Izdatke povezane s tumačenjem na sastancima te prevođenjem dokumenata na engleski i rumunjski ili s engleskog i rumunjskog, kako je navedeno u članku 13. stavku 1., snosi stranka koja je domaćin sastanka.
         Troškove tumačenja i prevođenja na druge jezike ili s njih izravno snosi stranka koja to zatraži.
         Članak 15.
         Izmjena poslovnika
         Ovaj se poslovnik može izmijeniti odlukom Pododbora za OZP u skladu s člankom 306. stavkom 3. Sporazuma.